**TATIANA ILVESE VK VÕIMLEMISKLUBI sisekorra eeskirjad**

1. Tatiana Ilvese VK rühmade treeningud toimuvad vastavalt õppeaasta algul kehtestatud tunniplaanile.

2. Treeningutel peavad olema tagatud ohutusnõuded.

3. Treeningtunnid algavad täpselt selleks ettenähtud ajal.

4. Treeningtunnis on õpilastelt nõutud korrektne sobiv spordirõivastus (puuvillane trikoo ja püksid), valged sokid ja /või sussid.

5. Lapse enda ohutuse tagamiseks tuleb juukseid kanda punupatsis või krunni keeratuna.

6. Igal lapsel on isiklikud võimlemisvahendid (hüpits, rõngas, pall jne.).

7. Võimlejad on kohustatud vahetama treeningriideid selleks ettenähtud riietusruumis. Treeningsaali sisenemine välisriietega on keelatud.

8. Treeningsaal tuleb hoida puhtana ja korras. Kotid ja isiklikud asjad tuleb paigutada korrektselt saali nurka. Igal rühmal on selleks ettenähtud koht.

9. Võimlemisvaipadel söömine ja joomine on rangelt keelatud.

10. Klubi ei vastuta riidehoidu ja treeningsaali valveta jäetud isiklike asjade eest.

11.Treeningtunni lõppedes peab iga laps kokku korjama oma isiklikud asjad ja vahendid ning jätma treeningsaali korda.

12. Treener vastutab treeningsaali korrasoleku eest treeningu lõppedes. Saal tuleb vabastada õigeaegselt.

13. Lastevanematel ei ole lubatud treeningu ajal saalis viibimine, pildistamine ja video salvestamine, väljaarvatud erijuhul treeneri eelneval nõusolekul.

14. Kõik Tatiana Ilvese VK õpilased, õpilaste esindajad, treenerid ja klubi juhtkond kohustuvad käituma vastastikuselt korrektselt ja lugupidavalt.

* **Lapse käitumine treeningul:** Selleks, et treeningud oleksid lõbusad ja sujuksid mõnusas õhkkonnas, peavad noored võimlejad austama oma kuulamisega ja käitumisega nii treenerit kui ka trennikaaslasi.
* **Lapsevanematelt ootame:** Usaldust oma lapse treeneri suhtes - ärme sega treeneri tööd, vaid laseme tal töötada klubis välja töötatud süsteemi põhjal ja jätame õpetussõnad treeneri lausuda.
* **Lastele kaasa elamine võistlustel:**Alati on hea meel näha ja kuulda lapsevanemaid kaasa elamas, kuid ka see peaks jääma lihtsalt kaasaelamise piiridesse. Seega, las treenerile jääb juhendamine ja õpetussõnad!
* **Noorsportlase puudumine treeningult:**Igal treeneril on treeningu ettevalmistamisel vaja ülevaadet laste arvust, kes trenni tulevad, seega laste puudumistest treeningult palume ette teatada (kõne, sms, email).

15. Võistluste aja treeninguid ei toimu.

16. Klubi jätab endale õiguse treeningrühmi komplekteerida ja muuta.

Tatiana Ilves

VK Tatiana Ilvese juhatuse esimees